**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 24 ОТ 2008 Г. ЗА УСЛОВИЯТА И РЕДА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО МЯРКА "ОБНОВЯВАНЕ И РАЗВИТИЕ НА НАСЕЛЕНИТЕ МЕСТА" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007 - 2013 Г. (ДВ, БР. 71 ОТ 2008 Г.)**

**В сила от 01.08.2014 г.**

Издадена от Министерството на земеделието и храните

**Обн. ДВ. бр.63 от 1 Август 2014г.**

§ 1. В чл. 12 се правят следните допълнения:

1. В ал. 11 след думата "аванса" се добавя "и натрупаните лихви върху изплатеното авансово плащане по съответния договор за отпускане на финансова помощ са възстановени на РА от ползвателя на помощта".

2. Създават се ал. 12, 13 и 14:

"(12) За установяване на размера на натрупаните лихви върху изплатените авансови плащания по всички договори за отпускане на финансова помощ, сключени по реда на тази наредба, ползвателят на помощта представя в РА всяка календарна година в срок най-късно до 20 януари удостоверение от обслужващата банка, при която е открита банкова сметка за средства от Европейския съюз, по която са преведени авансовите плащания. В удостоверението трябва да е посочен точният размер на натрупаната лихва върху всички изплатени авансови плащания към 31 декември на предходната календарна година.

(13) В случай че има натрупани лихви върху изплатени авансови плащания по договори за отпускане на финансова помощ, сключени по реда на тази наредба, ползвателят на помощта възстановява на РА натрупаните лихви всяка календарна година най-късно до 31 януари на следващата календарна година и в срок до 5 дни от датата на подаване на заявката за междинно или окончателно плащане.

(14) В случай че ползвателят на помощта не възстанови натрупаните лихви върху изплатените авансови плащания съгласно изискванията на ал. 13, РА предприема необходимите действия за събирането им в съответствие с чл. 27, ал. 3 и 5, изречение първо от Закона за подпомагане на земеделските производители (ЗПЗП)."

§ 2. В чл. 22 се създава т. 20:

"20. натрупани лихви върху изплатени авансови плащания."

§ 3. В чл. 38 се правят следните изменения и допълнения:

1. В ал. 1 се създава т. 8:

"8. установи, че по договор за обществена поръчка за изпълнение на дейностите по проекта е налице неточно изпълнение от страна на избрания изпълнител и в договора е уговорена неустойка."

2. Създава се ал. 3:

"(3) В случаите по ал. 1, т. 8 намалението на финансовата помощ е до размера на неустойката, която е дължима от избрания изпълнител."

§ 4. В чл. 39 се правят следните изменения и допълнения:

1. Създават се нови ал. 4 и 5:

"(4) Крайният срок за публикуване на решението за откриване на процедурите за възлагане на обществена поръчка за избор на изпълнител за всички разходи по чл. 21, ал. 1, т. 1, 2 и 3 в проекта е до 2 месеца от датата на сключване на договора за отпускане на финансова помощ. Ползвателят на помощта уведомява Разплащателната агенция за публикуване на всяко решение за откриване на процедура за възлагане на обществена поръчка в срок до 7 работни дни от датата на публикуването.

(5) За проекти, по които са били сключени договори за отпускане на финансова помощ въз основа на представен идеен или технически проект, срокът за публикуване на решението за откриване на процедурите за възлагане на обществена поръчка за избор на изпълнител за всички разходи по чл. 21, ал. 1, т. 1, 2 и 3 в проекта е до 4 месеца от датата на сключване на договора за отпускане на финансова помощ. Ползвателят на помощта уведомява Разплащателната агенция за публикуване на всяко решение за откриване на процедура за възлагане на обществена поръчка в срок до 7 работни дни от датата на публикуването."

2. Досегашната ал. 4 става ал. 6.

3. Създава се нова ал. 7:

"(7) Указанията, дадени от Разплащателната агенция при осъществяване на предварителната проверка на планираните обществени поръчки за избор на изпълнител на всички дейности по проекта, са задължителни за ползвателя на помощта."

4. Досегашната ал. 5 става ал. 8 и думите "ал. 4" се заменят с "ал. 6".

5. Досегашната ал. 6 става ал. 9 и думите "ал. 4" се заменят с "ал. 6".

6. Досегашната ал. 7 става ал. 10 и думите "ал. 5 и 6" се заменят с "ал. 8 и 9".

§ 5. Създават се чл. 41а и 41б:

"**Чл. 41а.**/span>. (1) В случай че окончателната стойност на финансовата помощ за всяка от одобрените дейности по проекта е по-малка от първоначално одобрената и по проекта е извършено авансово плащане, ползвателят на помощта възстановява разликата между размера на изплатеното авансово плащане и допустимия съгласно чл. 12, ал. 1 размер на авансовото плащане в срок до 10 дни от сключване на допълнителното споразумение към договора за отпускане на финансова помощ, с което е определена окончателната стойност на помощта за съответната дейност.

(2) В случай че ползвателят на помощта не изпълни задължението си в срока по ал. 1, РА предприема необходимите действия за събирането на дължимата сума в съответствие с чл. 27, ал. 3 и 5, изречение второ от ЗПЗП ведно със законната лихва върху сумата считано от деня на забавата.

**Чл. 41б.**/span>. Разплащателната агенция едностранно и без предизвестие прекратява договора за отпускане на финансова помощ, когато ползвателят на помощта не е публикувал решение за откриване на процедурите за възлагане на обществена поръчка за избор на изпълнител на всички дейности по проекта в срока по чл. 39, ал. 4 или 5."

§ 6. В чл. 46, ал. 3 се създава т. 5:

"5. не е публикувал решение за откриване на процедурите за възлагане на обществена поръчка за избор на изпълнител на всички разходи по чл. 21, ал. 1, т. 1, 2 и 3 от проекта в срока по чл. 39, ал. 4 или 5."

§ 7. В приложение № 5 към чл. 33, ал. 1 се правят следните изменения и допълнения:

1. В раздел I. "Документи, които ползвателят на помощта следва да подаде при заявка за авансово плащане:", в т. 5 думите "извънбюджетна разплащателна сметка" се заменят със "сметка за средства от Европейския съюз".

2. В раздел II. "Документи, които ползвателят на помощта следва да подаде при заявка за междинно плащане:" се създава т. 24:

"24. Удостоверение от обслужващата банка съгласно чл. 12, ал. 12."

3. В раздел III. "Документи, които ползвателят на помощта следва да подаде при заявка за окончателно плащане:" се правят следните допълнения:

а) в подраздел "Общи документи:" се създава т. 35:

"35. Удостоверение от обслужващата банка съгласно чл. 12, ал. 12.";

б) в подраздел "Специфични документи по видове дейности:" се правят следните допълнения:

аа) в т. "I. Рехабилитация на обществени зелени площи - паркове и градини, детски площадки и съоръженията към тях:" се създават т. 6, 7 и 8:

"6. Протокол за откриване на строителна площадка и за определяне на строителна линия и ниво (образец № 2а съгласно Наредба № 3 от 2003 г.) (в зависимост от характера на инвестицията).

7. Акт за установяване състоянието на строежа при спиране на строителството (образец № 10 съгласно Наредба № 3 от 2003 г.) (когато е приложимо).

8. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба № 3 от 2003 г. и други случаи (образец № 11 съгласно Наредба № 3 от 2003 г.) (когато е приложимо).";

бб) в т. "II. Реконструкция и изграждане на улична мрежа, тротоари, площади, улично осветление:" се създават т. 6, 7 и 8:

"6. Протокол за откриване на строителна площадка и за определяне на строителна линия и ниво (образец № 2а съгласно Наредба № 3 от 2003 г.) (в зависимост от характера на инвестицията).

7. Акт за установяване състоянието на строежа при спиране на строителството (образец № 10 съгласно Наредба № 3 от 2003 г.) (когато е приложимо).

8. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба № 3 от 2003 г. и други случаи (образец № 11 съгласно Наредба № 3 от 2003 г.) (когато е приложимо).";

вв) в т. "III. Реконструкция/ремонт на обществени сгради с местно историческо и културно значение, сгради с религиозно значение и подобряване на прилежащите пространства, включително вертикална планировка:" се създават т. 6, 7 и 8:

"6. Протокол за откриване на строителна площадка и за определяне на строителна линия и ниво (образец № 2а съгласно Наредба № 3 от 2003 г.) (в зависимост от характера на инвестицията).

7. Акт за установяване състоянието на строежа при спиране на строителството (образец № 10 съгласно Наредба № 3 от 2003 г.) (когато е приложимо).

8. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба № 3 от 2003 г. и други случаи (образец № 11 съгласно Наредба № 3 от 2003 г.) (когато е приложимо).";

гг) в т. "IV. Ремонт на фасади на частни сгради и прилежащите пространства, както и вертикална планировка:" се създават т. 6, 7 и 8:

"6. Протокол за откриване на строителна площадка и за определяне на строителна линия и ниво (образец № 2а съгласно Наредба № 3 от 2003 г.) (в зависимост от характера на инвестицията).

7. Акт за установяване състоянието на строежа при спиране на строителството (образец № 10 съгласно Наредба № 3 от 2003 г.) (когато е приложимо).

8. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба № 3 от 2003 г. и други случаи (образец № 11 съгласно Наредба № 3 от 2003 г.) (когато е приложимо)."

**Преходни и Заключителни разпоредби**

§ 8. Наредбата влиза в сила от деня на обнародването й в "Държавен вестник".

§ 9. Крайният срок за представяне в РА на удостоверение от обслужващата банка, при която е открита банкова сметка за средства от Европейския съюз съгласно § 1, т. 2 по отношение на задължението по чл. 12, ал. 12 за календарната 2013 г., е до 15 август 2014 г.

§ 10. Крайният срок за възстановяване в РА на натрупаните лихви върху изплатените авансови плащания съгласно § 1, т. 2 по отношение на задължението по чл. 12, ал. 13 за календарната 2013 г. е до 29 август 2014 г.

§ 11. (1) Крайният срок за публикуване на решението за откриване на процедурите за възлагане на обществени поръчки за избор на изпълнител за всички разходи по чл. 21, ал. 1, т. 1, 2 и 3 в проекта съгласно § 4, т. 1 по отношение на чл. 39, ал. 4 е до 2 месеца от влизането в сила на тази наредба за ползватели на помощта със сключени договори за отпускане на финансова помощ преди влизането й в сила.

(2) Крайният срок за публикуване на решението за откриване на процедурите за възлагане на обществени поръчки за избор на изпълнител за всички разходи по чл. 21, ал. 1, т. 1, 2 и 3 в проекта съгласно § 4, т. 1 по отношение на чл. 39, ал. 5 е до 4 месеца от влизането в сила на тази наредба за ползватели на помощта със сключени въз основа на представен идеен или технически проект договори за отпускане на финансова помощ преди влизането й в сила.

(3) Крайният срок по ал. 1 или 2 за уведомяване на Разплащателната агенция за публикуване на решение за откриване на процедура за възлагане на обществена поръчка за ползватели на помощта със сключени договори за отпускане на финансова помощ преди влизане в сила на тази наредба е 7 работни дни от датата на публикуването на решението.

(4) В случай че ползвателите на помощта със сключени договори за отпускане на финансова помощ преди влизане в сила на тази наредба не публикуват решение за откриване на процедурите за възлагане на обществена поръчка за избор на изпълнител на всички дейности по проекта в срока по ал. 1 или 2, Разплащателната агенция едностранно и без предизвестие прекратява договора за отпускане на финансовата помощ.

§ 12. В Наредба № 3 от 1999 г. за създаване и поддържане на регистър на земеделските производители (обн., ДВ, бр. 10 от 1999 г.; изм., бр. 106 от 2000 г., бр. 99 от 2001 г., бр. 39 от 2002 г., бр. 1 от 2003 г., бр. 20 от 2005 г., бр. 3, 23 и 48 от 2007 г., бр. 2 от 2008 г., бр. 3, 79 и 89 от 2011 г., бр. 23 от 2012 г.) се правят следните допълнения:

1. В чл. 5, ал. 4 след думите "за периода 2007 - 2013 г." се добавя "и Програма за развитие на селските райони 2014 - 2020 г.".

2. В чл. 11 се правят следните допълнения:

а) в ал. 1а след думите "за периода 2007 - 2013 г." се добавя "и Програма за развитие на селските райони 2014 - 2020 г.";

б) в ал. 2б след думите "за периода 2007 - 2013 г." се добавя "и Програма за развитие на селските райони 2014 - 2020 г.".